T20I-wêreldbeker 2024

Hierdie artikel handel oor die manskriekettoernooi. Vir die artikel oor die vrouekriekettoernooi, sien T20I-vrouewêreldbeker 2024.

Die T20I-wêreldbeker 2024 (Engels: 2024 ICC Men's T20 World Cup) is van 1 tot 29 Junie 2024 in die Verenigde State en Wes-Indië beslis.  Dit was die negende T20I-wêreldbekertoernooi in T20I-krieket wat deur die Internasionale Krieketraad (IKR) aangebied word en die eerste kriekettoernooi ooit in die Verenigde State, terwyl Wes-Indië voorheen die 2010-toernooi aangebied het. Daarbenewens was die Verenigde State die eerste medegasheer in die Amerikas buite Wes-Indië.  Die vyf Karibiese eilandstate Antigua en Barbuda, Barbados, St. Lucia, St. Vincent en die Grenadine en Trinidad en Tobago, asook Guyana en die Verenigde State het gesamentlik opgetree as gashere van dié toernooi, meer as by enige ander T20I-wêreldbekertoernooi. Dit was ná die Krieketwêreldbeker 2007 en die T20I-wêreldbeker 2010 die derde vername kriekettoernooi in Wes-Indië.

duimnael|links|upright|Die T20I-wêreldbekertrofee waarom meegeding is
Die T20I-wêreldbeker 2024 was die eerste toernooi met 20 deelnemende nasionale krieketspanne, teenoor die 16 van die vorige vier T20I-wêreldbekertoernooie. Die 20 deelnemende nasionale krieketspanne was: Die twee gashere (die Verenigde State en Wes-Indië), die agt beste spanne van die vorige toernooi (Australië, Engeland, Indië, Nederland, Nieu-Seeland, Pakistan, Sri Lanka en Suid-Afrika), saam met die twee naasbeste spanne op die T20I-ranglys soos op 14 November 2022 (Afghanistan en Bangladesj) en die wenners van die kontinentale kwalifiseringstoernooie.  In Julie 2023 het Ierland en Skotland die twee Europese plekke bepreek, terwyl Papoea-Nieu-Guinee die Oos-Asiatiese-Stille-Oseaan-plek bespreek het. In Oktober 2023 het Kanada as Amerikaanse kwalifiseerder gevolg en een maand later Nepal en Oman as Asiatiese kwalifiseerders, asook Namibië en Uganda as Afrikakwalifiseerders. Engeland was die verdedigende wêreldkampioen nadat hulle die T20I-wêreldbeker 2022 gewen het.

Tydens die T20I-wêreldbeker 2024 is 55 wedstryde gespeel, waaronder 40 tydens die eerste rondte, twaalf in die Super Agt, en drie in die uitklopfase, insluitende die eindstryd. Die spanne is in vier groepe van vyf elk verdeel, waarvan elke span een keer teen al die ander spanne in die groep gespeel het. Die twee beste spanne van elke groep het hierna gekwalifiseer vir die Super Agt, waarvandaan die vier beste spanne vir die halfeindrondte gekwalifiseer en die wenners mekaar in die eindstryd ontmoet het. Elke wedstryd het bestaan uit 20 boulbeurte per span. Die agt beste spanne van die T20I-wêreldbeker 2024 het saam met die twee gashere van die 2026-toernooi regstreeks gekwalifiseer vir die volgende T20I-wêreldbeker 2026 in Indië en Sri Lanka.

Afghanistan, Engeland, Indië en Suid-Afrika het vir die halfeindrondte gekwalifiseer. Suid-Afrika het Afghanistan geklop en Indië vir die verdedigende wêreldkampioen Engeland, waardeur Indië en Suid-Afrika mekaar in die eindstryd ontmoet het. Indië het Suid-Afrika in die eindstryd op die Kensington-ovaal in Bridgetown, Barbados, met sewe lopies verslaan en sodoende ná 2007 sy tweede T20I-wêreldbekertitel ingepalm, waarmee hulle ná Wes-Indië in 2016 en Engeland in 2022 die derde span geword het wat die T20I-wêreldbekertrofee vir ’n tweede keer kon wen. Die gashere die Verenigde State en die tweemalige wenner Wes-Indië is in die Super Agt uitgeskakel. Namibië is ná een oorwinning en drie nederlae reeds in die eerste rondte uitgeskakel.

Die T20I-wêreldbeker 2024 het om verskeie redes geskiedenis gemaak: Dit was die eerste T20I-wêreldbekertoernooi waaraan 20 nasionale krieketspanne kon deelneem en waartydens 55 wedstryde gespeel is. Drie spanne het vir die eerste keer aan ’n T20I-wêreldbekertoernooi deelgeneem: Kanada, Uganda en die Verenigde State; al drie die debutante kon ook minstens een oorwinning aanteken. Vir die eerste keer kon ook drie Afrikaspanne vir ’n T20I-wêreldbekertoernooi kwalifiseer (die meeste in ’n IKR-toernooi sedert die Krieketwêreldbeker 2003) en Uganda het die altesaam vyfde span van dié vasteland geword wat vir ’n IKR-toernooi kon kwalifiseer. Dit was ook die eerste T20I-wêreldbekertoernooi met drie spanne van die Amerikas en vier van Europa (albei die meeste in ’n IKR-toernooi sedert die Krieketwêreldbeker 2007). Altesaam sewe Asiatiese spanne kon vir dié toernooi kwalifiseer, meer as vir enige ander internasionale kriekettoernooi. Nieu-Seeland het vir die eerste keer sedert die 2014-toernooi versuim om die halfeindrondte te haal, terwyl Pakistan vir die eerste keer in die eerste rondte uitgeskakel is. Daarteenoor kon Afghanistan vir die eerste keer die halfeindstryd haal en die Verenigde State die tweede rondte van ’n IKR-toernooi. Die Suid-Afrikaanse Proteas het vir die eerste keer in die eindstryd van ’n krieketwêreldbeker- of T20I-wêreldbekertoernooi vir mans verskyn, waarmee elke vasteland deur minstens een nasionale span in ’n eindstryd verteenwoordig is. Vir die eerste keer het twee onoorwonne spanne die eindstryd gehaal en Indië het sodoende die eerste krieketspan geword wat ’n T20I-wêreldbekertoernooi sonder ’n nederlaag kon wen. Die Kensington-ovaal het die eerste krieketstadion geword wat die T20I-wêreldbekereindstryd vir meer as een keer – ná die 2010-toernooi – gehuisves het.

 Toewysing 
Die T20I-wêreldbeker 2024 is deur die Internasionale Krieketraad in November 2021 aan die Verenigde State en Wes-Indië toegewys.  Ná jare se voorbereidings is ’n gemeensame bod deur Krieket Wes-Indië en VSA Krieket as deel van ’n strategiese ooreenkoms tussen dié twee beheerliggame ingedien.  Die IKR het beoog om met die toernooi die “Verenigde State op die internasionale krieketkaart te plaas”.  Die toernooi is aan Noord-Amerika toegewys, omdat dié vasteland deur die wêreldbeheerliggam as een van die hoofgroeimarkte beskou word en hulle die doel gehad het, om die sport in die land te vertoon, waar die Olimpiese Somerspele 2028 beslis word, waartydens vir die eerste keer T20I-krieket ’n Olimpiese sportsoort sal wees.  Die T20I-wêreldbeker 2024 was een van vyf groot internasionale sporttoernooie wat die Verenigde State binne een dekade sal aanbied, saam met die FIFA Sokker-Wêreldbekertoernooi in 2026 (saam met Kanada en Meksiko), die Olimpiese Somerspele 2028, die Rugbywêreldbeker 2031 en die Vrouerugbywêreldbeker 2033.   

In Oktober 2022 is berig dat die IKR VSA Krieket van sy regte as medegasheer ontneem het, nadat dié beheerliggaam steeds nie aan die IKR se finansiële protokolle voldoen het nie en kommer uitgespreek is oor VSA Krieket se finansiële situasie, insluitende ’n tekort aan sowat $650 000. Soos verwag het dit egter nie die aanbieding van wedstryde in dié land geraak nie. 

 Deelnemers 
 Kwalifisering 
Aan die T20I-wêreldbeker 2024 het 20 spanne deelgeneem.  Die volgende twaalf spanne het regstreeks vir die T20I-wêreldbeker 2024 gekwalifiseer: Die twee gashere (Verenigde State en Wes-Indië), die agt beste spanne van die vorige T20I-wêreldbeker 2022 (Australië, Engeland, Indië, Nederland, Nieu-Seeland, Pakistan, Sri Lanka en Suid-Afrika) en die twee naasbeste spanne op die T20I-ranglys soos op 14 November 2022 (Afghanistan en Bangladesj).  Indien die Verenigde State en Wes-Indië die 2022-toernooi nie onder die beste agt spanne kon afsluit nie sou dit beteken dat die twee beste ongekwalifiseerde spanne op die IKR se T20I-ranglys vir die 2024-toernooi kwalifiseer; sou een van die twee gashere onder die beste agt spanne gewees het, sou hul plek aan die naasbeste ongekwalifiseerde span gegaan het, indien nodig.  Die oorblywende agt plekke is tydens plaaslike kwalifiseringstoernooie bespreek, met twee spanne elk uit Afrika, Asië en Europa, saam met een span elk uit die Amerikas en die Oos-Asië-Oseanië-streek.  In Mei 2022 het die IKR die plaaslike kwalifiseringstoernooie vir Europa, Oos-Asië-Oseanië en Afrika bevestig.  Aangesien reeds vyf Asiatiese spanne vir die T20I-wêreldbeker 2024 gekwalifiseer en tydens die Asiatiese kwalifisering Nepal en Oman twee bykomende plekke bespreek het, was dit die eerste internasionale kriekettoernooi ooit, waaraan sewe Asiatiese spanne deelgeneem het. Dit was ook die eerste T20I-wêreldbekertoernooi met drie spanne uit die Amerikas en Afrika elk, asook vier Europese spanne. Net soos die medegasheer die Verenigde State was Kanada die tweede nuweling uit die Amerikas.

Ierland en Skotland het die twee Europese kwalifiserende spanne geword, nadat hulle dié streek se kwalifisering in Julie 2023 onderskeidelik in die eerste en tweede plek afgesluit het.  In dieselfde maand het Papoea-Nieu-Guinee die Oos-Asiatiese-Stille-Oseaan-kwalifisering gewen.  In Oktober 2023 het Kanada die Amerikaanse kwalifisering gewen en vir die eerste keer vir ’n T20I-wêreldbekertoernooi gekwalifiseer.  Een maand later het Nepal en Oman die Asiatiese kwalifisering se eindstryd gehaal en sodoende vir die toernooi gekwalifiseer.  In dieselfde maand het Namibië en Uganda die twee Afrikaplekke bespreek. Namibië kon vir sy derde agtereenvolgende toernooi kwalifiseer, nadat hulle die Afrikakwalifisering onoorwonne afgesluit het,  terwyl Uganda vir sy eerste internasionale kriekettoernooi ooit kon kwalifiseer.  In dié proses het albei spanne onder andere die volle lid Zimbabwe en Kenia geklop; vir Uganda was dit die eerste oorwinning oor ’n volle lid ooit, waarmee Zimbabwe die enigste lid met dié status was wat die T20I-wêreldbeker 2024 misgeloop het.  Daarbenewens het Uganda ná die volle lede Suid-Afrika en Zimbabwe, asook die assosiaatlede Namibië en Kenia die vyfde Afrikaland geword wat vir ’n internasionale kriekettoernooi kon kwalifiseer.

 Kwalifiserende spanne 
duimnael|400px|Uitslag van die T20I-wêreldbeker 2024-kwalifisering; altesaam 83 lande het deelgeneem.
SpanKwalifiseringmetodeVerskynings by eindstrydeLaaste verskyningVorige beste prestasieGasheerNegende2022Kampioen (2012, 2016)Eerste –DebuutRegstreeksNegende2022Kampioen (2021)Negende2022Kampioen (2010, 2022)Negende2022Kampioen (2007)Sesde2022Tweede rondte (2014, 2022)Negende2022Naaswenner (2021)Negende2022Kampioen (2009)Negende2022Kampioen (2014)Negende2022Halfeindrondte (2009, 2014)T20I-ranglys op14 November 2022Sewende2022Tweede rondte (2016, 2021, 2022)Negende2022Tweede rondte (2007, 2014, 2016, 2021, 2022)Europese kwalifiseringAgtste2022Tweede rondte (2009, 2022)Sesde2022Super Twaalf (2021)Oos-Asiatiese-Stille-Oseaan-kwalifiseringTweede2021Eerste rondte (2021)AmerikakwalifiseringEerste –DebuutAsiatiese kwalifiseringTweede2014Eerste rondte (2014)Derde2021Eerste rondte (2016, 2021)AfrikakwalifiseringDerde2022Super Twaalf (2021)Eerste –Debuut

 Stadions 
In April 2023 het Krieket Wes-Indië ’n deeglike bodproses begin vir lande in die Karibiese gebied en die Verenigde State wat wedstryde van die T20I-wêreldbeker 2024 wou aanbied. 

In Julie 2023 het die Internasionale Krieketraad vier plekke in die Verenigde State op die kortlys geplaas: Fort Lauderdale (Sentrale Browardpark), Morrisville (Church Street Park), Dallas (Grand Prairie-stadion) en New York (Van Cortlandtpark); waarvolgens die toernooi in tien stede dwarsdeur Wes-Indië en die Verenigde State beslis sou word.  Bronx-inwoners het protes aangeteken teen die beplande krieketstadion by Van Cortlandtpark en aangevoer dat dit publieke toegang tot die park vir ’n aansienlike tyd sou beperk, kommer oor die omgewingsimpak uitgespreek en sy ekonomiese lewensvatbaarheid bevraagteken, waarvolgens die IKR besluit het om pleks daarvan ’n krieketstadion by Eisenhowerpark op te rig.  

Op 20 September 2023 het die Internasionale Krieketraad drie Amerikaanse stede vir die toernooi goedgekeur: Fort Lauderdale (Sentrale Browardpark), Dallas (Grand Prairie-stadion) en New York (Eisenhowerpark).  Die IKR het besluit om ’n tydelike modulêre stadion, Eisenhowerparkkrieketstadion met ’n kapasiteit van 34 000, in Eisenhowerpark in Nassau County in New York op te rig en gelyktydig die kapasiteit vir die bestaande stadions in Fort Lauderdale en Dallas te verdubbel deur modulêre stadionoplossings soos sitplek-, media- en premium-gasvryheidsareas uit te brei.   

Op 22 September 2023 het die Internasionale Krieketraad die sewe gasheerlande in die Karibiese gebied aangekondig: Antigua en Barbuda, Barbados, Dominica, Guyana, St. Lucia, St. Vincent en die Grenadine en Trinidad en Tobago.  Jamaika was die enigste lid van Krieket Wes-Indië wat geen bod vir die aanbieding van wedstryde tydens die T20I-wêreldbekertoernooi ingedien het nie; die Jamaikaanse minister van jeug, sport en kultuur, Olivia Grange, het ’n bod om kostegronde uitgesluit. 

In November 2023 is aangekondig dat op Queen’s Park-ovaal in Trinidad en Tobago, dié land se grootste krieketstadion, geen wedstryde tydens die toernooi beslis word nie en die hier beplande wedstryde verskuif is na Brian Lara-krieketakademie in San Fernando. Nigel Camacho, die Queen’s Park-krieketklub se president, het aangekondig dat die stadion pleks daarvan opwarmingswedstryde voor die toernooibegin sou hou. Daarbenewens het Dominica se regering aan sy bod onttrek en die stadion se vertraagde opknapping aangevoer, waarvolgens op Windsorpark geen wedstryde plaasgevind het nie.  

Vroeg in Desember 2023 het verteenwoordigers van beide die IKR en CWI ’n tweede inspeksie in die Karibiese gasheerlande en die plekke in die Verenigde State gedoen, waarvolgens hulle die gasheerplekke afgekondig het.   Op 17 Januarie 2024 het die IKR die beplande ontwerp onthul van die modulêre stadion in New York, genoem Nassau County Internasionale Krieketstadion, wat op 15 Mei 2024 ingewy is. 

 North Sound,  Bridgetown,  Georgetown,  Sir Vivian Richards-stadion Kensington-ovaal Providencestadion 175px 175px 175px    Kapasiteit: 10 000 Kapasiteit: 28 000 Kapasiteit: 20 000 Gros Islet,  San Fernando,  Kingstown,  Beausejourstadion Brian Lara-krieketakademie Arnos Vale-stadion 175px 175px 175px    Kapasiteit: 15 000 Kapasiteit: 15 000 Kapasiteit: 18 000 Dallas,  Fort Lauderdale,  New York,  Grand Prairie-stadion Sentrale Browardpark Nassau County Int’l Krieketstadion 175px 175px 175px    Kapasiteit: 15 000 Kapasiteit: 40 000 Kapasiteit: 34 000

 Formaat 
Die T20I-wêreldbeker 2024 is oor 29 dae tussen 20 verskillende spanne oor 55 wedstryde beslis. Dit het op 1 Junie 2022 op Grand Prairie-stadion, Dallas, Texas, met die openigswedstryd tussen die medegasheer die Verenigde State en Kanada begin. Die toernooi het geëindig op Kensington-ovaal, Bridgetown, Barbados, op 29 Junie met die eindstryd tussen Indië en Suid-Afrika, waartydens Indië die T20I-wêreldbekertrofee ingepalm het.

 Kalender 
Die volgende tabel dui die T20I-wêreldbeker 2024 se daaglikse program aan. ’n Rooi blokkie dui op beide die openings- en sluitingseremonie, ’n Pers blokkie op wedstryde tydens die eerste rondte, ’n siaan blokkie op die Super Agt, ’n groen blokkie op wedstryde tydens die uitklopfase en ’n geel blokkie op die eindstryd.

+ Aantal daaglikse wedstryde tydens die toernooiEerste rondteJunieSa1So2Ma3Di4Wo5Do6Vr7Sa8So9Ma10Di11Wo12Do13Vr14Sa15So16Ma17Seremonies
| bgcolor=#d6325b|
|
|
|
|
|
|
|
|
|
|
|
|
|
|
|
|Goep A
| bgcolor=#c364f3| 1
|
|
|
| bgcolor=#c364f3| 1
| bgcolor=#c364f3| 1
| bgcolor=#c364f3| 1
|
| bgcolor=#c364f3| 1
|
| bgcolor=#c364f3| 1
| bgcolor=#c364f3| 1
|
| bgcolor=#c364f3| 1
| bgcolor=#c364f3| 1
| bgcolor=#c364f3| 1
|Groep B
|
| bgcolor=#c364f3| 1
|
| bgcolor=#c364f3| 1
| bgcolor=#c364f3| 1
| bgcolor=#c364f3| 1
|
| bgcolor=#c364f3| 1
| bgcolor=#c364f3| 1
|
| bgcolor=#c364f3| 1
|
| bgcolor=#c364f3| 1
|
| bgcolor=#c364f3| 2
|
|Groep C
|
| bgcolor=#c364f3| 1
| bgcolor=#c364f3| 1
|
| bgcolor=#c364f3| 1
|
| bgcolor=#c364f3| 1
| bgcolor=#c364f3| 1
|
|
|
| bgcolor=#c364f3| 1
| bgcolor=#c364f3| 1
| bgcolor=#c364f3| 1
|
|
| bgcolor=#c364f3| 2Groep D
|
|
| bgcolor=#c364f3| 1
| bgcolor=#c364f3| 1
|
|
| bgcolor=#c364f3| 1
| bgcolor=#c364f3| 1
|
| bgcolor=#c364f3| 1
| bgcolor=#c364f3| 1
|
| bgcolor=#c364f3| 1
| bgcolor=#c364f3| 1
|
| bgcolor=#c364f3| 2
|Super AgtJunieDi18Wo19Do20Vr21Sa22So23Ma24Groep 1
|
|
| bgcolor=#7DF9FF| 2
|
| bgcolor=#7DF9FF| 2
|
| bgcolor=#7DF9FF| 2Groep 2
|
| bgcolor=#7DF9FF| 2
|
| bgcolor=#7DF9FF| 2
|
| bgcolor=#7DF9FF| 2
|UitklopfaseJunieDi25Wo26Do27Vr28Sa29Seremonies
|
|
|
|
| bgcolor=#d6325b|Uitklopfase
|
| bgcolor=#00cc33| 1
| bgcolor=#00cc33| 1
|
| bgcolor=#ffcc00| 1Verklaring     

 Eerste rondte en Super Agt 
Die T20I-wêreldbeker 2024 is deur 20 nasionale krieketspanne beslis. Die spanne is in vier groepe van vyf spanne elk verdeel. Elke span het een wedstryd gespeel teen elk van die ander spanne in dieselfde groep, dus het elke span vier wedstryde in die eerste rondte gespeel. Twee punte is vir ’n oorwinning toegeken, een vir ’n onbesliste wedstryd en geen punte vir ’n nederlaag: spanne wat met dieselfde aantal punte geëindig het, is volgens lopietempo, dan boultempo en dan die uitslag van die direkte ontmoeting gerangskik. Die twee beste spanne van elke groep het na die Super Agt deurgedring. 

In die geval van ’n gelykop (d.w.s. as albei spanne die gelyke aantal lopies aan die einde van hul onderskeidelike kolfbeurt aangeteken het), is die wedstryd deur ’n Superboulbeurt beslis. Dit was van toepassing in alle fases van die toernooi. ’n Superboulbeurt is gebruik vir die beslissing van twee wedstryde, naamlik die tussen Namibië en Oman in Groep B op 2 Junie, asook die tussen Pakistan en die Verenigde State in Groep A op 6 Junie.

Die Super Agt is deur agt spanne in twee groepe van vier spanne elk beslis, waartydens elke span een wedstryd teen elk van die ander spanne in dieselfde groep gespeel het, dus het elke span drie wedstryde in die Super Agt gespeel. Die kwalifisering was gegrond op dieselfde kriterias as in die eerste rondte.

 Uitklopfase 
Van die begin van dié fase af het die toernooi ’n uitklopformaat aangeneem wat uit drie wedstryde bestaan het: twee halfeindstryde en die eindstryd.  Die wenner en naaswenner van elk van die Super Agt-groepe het na die uitklopfase deurgedring. Die groepwenner van albei groepe het teen die naaswenner van die ander groep in die halfeindstryde gespeel. Elke wedstryd in die uitklopstadium moes met ’n oorwinning vir een van die spanne eindig. As daar ná albei kolfbeurte ’n gelykopuitslag was, is die wenner deur ’n Superboulbeurt bepaal.

 2024-effek op 2026-kwalifisering 
Die sewe beste spanne van die 2024-toernooi (saam met die 2026-gashere Indië en Sri Lanka) het regstreeks vir die volgende T20I-wêreldbeker 2026 gekwalifiseer. Hulle was Afghanistan, Australië, Bangladesj, Engeland, Suid-Afrika, die Verenigde State en Wes-Indië. 

 Betrokkenes 
 Skeidsregters en wedstrydbeamptes 
’n Paneel van 20 skeidsregters en ses wedstrydbeamptes is vir die toernooi gebruik. 

 Skeidsregters 
  Sam Nogajski (Australië)
  Paul Reiffel (Australië)
  Rod Tucker (Australië)
  Sharfuddoula (Bangladesj)
  Michael Gough (Engeland)
  Richard Illingworth (Engeland)
  Richard Kettleborough (Engeland)
  Alex Wharf (Engeland)
  Jayaraman Madanagopal (Indië)
  Nitin Menon (Indië)  Chris Brown (Nieu-Seeland)
  Chris Gaffaney (Nieu-Seeland)
  Ahsan Raza (Pakistan)
  Rashid Riaz (Pakistan)
  Asif Yaqoob (Pakistan)
  Kumar Dharmasena (Sri Lanka)
  Adrian Holdstock (Suid-Afrika)
  Allahudien Paleker (Suid-Afrika)
  Joel Wilson (Wes-Indië)
  Langton Rusere (Zimbabwe)

 Wedstrydbeamptes 
  David Boon (Australië)
  Javagal Srinath (Indië)
  Jeff Crowe (Nieu-Seeland)  Ranjan Madugalle (Sri Lanka)
  Richie Richardson (Wes-Indië)
  Andy Pycroft (Zimbabwe)

 Spanne 
Elke land kon 15 spelers vir die toernooi kies. Die spanne moes teen 1 Mei 2024 aan die Internasionale Krieketraad voorgelê word. Enige latere verandering het die goedkeuring deur die IKR vereis. Teen 24 Mei is al die spanne bekendgemaak. 

 Wedstryde 
Kwalifiseer vir die Super Agt én regstreeks vir die T20I-wêreldbeker 2026.Uit die toernooi geskakel én loop regstreekse kwalifisering vir die T20I-wêreldbeker 2026 mis.
duimnael|Wedstryd tussen Ierland en Indië in New York
Die wedstryde is in drie fases opgedeel, naamlik die eerste rondte, die Super Agt en die uitklopfase. Die groepe is op 5 Januarie 2024 bekend gemaak. 

 Eerste rondte 
20 spanne het aan die eerste rondte deelgeneem. Die eerste rondte het op 1 Junie op die Grand Prairie-stadion in Dallas, Texas, met die openingswedstryd tussen die medegasheer die Verenigde State en Kanada begin, die twee spanne wat mekaar ook in 1844 in die heel eerste internasionale krieketwedstryd ontmoet het.  Die twee beste spanne in elke groep het na die Super Agt deurgedring en saam met die medegashere Indië en Sri Lanka regstreeks vir die volgende T20I-wêreldbeker 2026 gekwalifiseer.   

 Groep A 
Span43017+1.13742115+0.12742204+0.29441213–0.49340311—1.293

 Groep B 
Span44008+2.79142115+3.61142115+1.25541302–2.58540400−3.062

 Groep C 
Span44008+3.25743106+1.83542204+0.41541302—4.51040400−1.268

 Groep D 
Span44008+0.47043106+0.61641213+0.86341302—1.35840311—0.542

 Super Agt 
Kwalifiseer vir die uitklopfase.Uit die toernooi geskakel.
Agt spanne het aan die Super Agt deelgeneem. Die twee beste spanne in elke groep het na die uitklopfase deurgedring.

 Groep 1 
Span33006+2.01732104–0.30531202—0.33130300—1.709

 Groep 2 
Span33006+0.59932104+1.99231202+0.96330300—3.906

 Uitklopfase 
Die uitklopfase het bestaan uit twee halfeindstryde, waarvan die twee wenners mekaar in die eindstryd op die Kensington-ovaal in Bridgetown, Barbados, ontmoet het. Nadat Indië vir die halfeindstryd kon kwalifiseer, is dié wedstryd – soos deur die Internasionale Krieketraad bepaal – op die Providencestadion in Georgetown, Guyana, beslis. Beide die eerste halfeindstryd en die eindstryd het ’n reserwedag gehad, terwyl die tweede halfeindstryd weens die korter pouse tot die eindstryd nie ’n reserwedag gehad het nie. 

duimnael|Indië nadat hulle in 2024 as die T20I-wêreldkampioen gekroon is

 Halfeindrondte 

 Eindstryd 

T20I-wêreldkampioen 2024

 Statistiek 
 Finale puntestand 
Hierdie tabel toon die finale puntestand van al die 20 deelnemende nasionale krieketspanne in die T20I-wêreldbeker 2024.

duimnael|400px|Uitslag van die T20I-wêreldbeker 2024:
RangSpanGroep+/– Finaliste 1   A/1  9  8  1  0  1256  1120  +136  18  — 2   B/2  9  8  0  1  1124  1102  +22  16  — In die halfeindrondte uitgeskakel 3   C/1  8  5  0  3  1010  919  +91  10  — 4   B/2  8  4  1  3  894  1051  –157  9  — In die Super Agt uitgeskakel 5   C/2  7  5  0  2  1122  858  +264  10  — 6   B/1  7  5  0  2  1033  1035  –2  10  — 7   D/1  7  3  0  4  890  867  +23  6  — 8   A/2  7  2  1  4  885  904  –19  5  — In die eerste rondte uitgeskakel 9   B  4  2  1  1  580  491  +89  5  +1.255 10   C  4  2  0  2  331  426  –95  4  +0.415 11   A  4  2  0  2  490  490  ±0  4  +0.294 12   D  4  1  1  2  402  323  +79  3  +0.863 13   A  4  1  1  2  437  429  +8  3  –0.493 14   D  4  1  0  3  464  572  –108  2  —1.358 15   B  4  1  0  3  420  462  –42  2  –2.585 16   C  4  1  0  3  215  474  –259  2  −4.510 17   D  4  0  1  3  305  330  –45  1  —0.542 18   A  4  0  1  3  326  345  –9  1  —1.293 19   C  4  0  4  0  386  395  –9  0  −1.268 20   B  4  0  4  0  431  476  –45  0  −3.062

 Meeste lopies en paaltjies 
 Meeste lopies:
 Naam Lopies 1  Rahmanullah Gurbaz 281 2  Rohit Sharma 257 3  Travis Head 255 4  Quinton de Kock 243 5  Ibrahim Zadran 231 Meeste paaltjies:
 Naam Paaltjies 1  Fazalhaq Farooqi 17  Arshdeep Singh 3  Jasprit Bumrah 15  Anrich Nortje 5  Rashid Khan 14  Rishad Hossain

 Sien ook 

 T20I-vrouewêreldbeker 2024

 Verwysings 

 Eksterne skakels 

  Amptelike webwerf
  T20I-wêreldbeker 2024 op ESPNcricinfo

Kategorie:Antigua en Barbuda
Kategorie:Barbados
Kategorie:Guyana
Kategorie:St. Lucia
Kategorie:St. Vincent en die Grenadine
Kategorie:Trinidad en Tobago
Kategorie:Geskiedenis van die Verenigde State van Amerika
Kategorie:Krieket in die Verenigde State van Amerika
Kategorie:Krieketkompetisies in Wes-Indië
Kategorie:Sportkompetisies in die Verenigde State van Amerika
2024
Kategorie:Sport in 2024